Vinyl Broek - Kikiriki
Crop Top en Pantalon in Lakleer Look - Set
Ankle Pants met Streepdessin
Broek met Metallic Strepen
High-Waist Pantalon met Pailletten
Ankle Pants van Imitatie Lakleer VERKIESING 2019: Waar gaan ons oor 'n paar jaar wees? | Netwerk24
VERKIESING 2019: Waar gaan ons oor 'n paar jaar wees?
Deur Mercy Kannemeyer, Universiteit Stellenbosch 02 Mei 2019 11:00
Die verkiesing kom al hoe nader en dit oorheers al wat ’n gesprek is. Jy hoor daarvan in die media, om die etenstafel en omtrent op elke straathoek.
So kom dit dat ek verlede week in ’n koffiewinkel in Stellenbosch so ’n gesprek afluister. Ek weet om af te luister is seker verkeerd, maar soms praat mense so hard dat dit byna ’n uitnodiging is om na hulle te luister.
In die gesprek vertel persoon A vir persoon B dat hulle so kwaad was vir persoon C omdat persoon C nie geregistreer is om te stem nie. Persoon C het boonop nie eens ’n rede daarvoor nie en het bloot net voorgehou dat geen party persoon C se stem verdien nie.
Dis kommerwekkend dat soveel jong mense hulle nie geregistreer het nie. Kan jy jou indink waar ons oor ’n paar jaar gaan wees as ons generasie die politici in ons land nou al so wantrou?
Die gesprek duur voort. Ek het nogal ’n rukkie gestaan en afluister, want die ry was lank.
Ek ken ook mense soos persoon C. Hulle is die soort wat of moed opgegee het vir ons demokrasie of net te apaties is om aan enige vooruitsigte van vooruitgang deel te neem.
Persoon B sê vir persoon A dat hulle maar net gaan stem en hoop vir die beste. Nie een van die partye is volgens persoon B sonder foute nie en dit maak die keuse moeilik.
Onmiddellik dink ek aan my eie onsekerheid oor vir wie om te stem.
Waar gaan ons oor ’n paar jaar wees?
Daar is op 29 April op die program Prontuit op kykNET gevra: “Waarom twyfel soveel mense vir wie om te stem?” Kabous Meiring, die aanbieder, noem in haar inleiding dat daar in vergelyking met die 2014-verkiesing vanjaar ongeveer 50% minder 18- en 19-jariges geregistreer is om te stem.
Dis kommerwekkend dat soveel jong mense hulle nie geregistreer het nie. Kan jy jou indink waar ons oor ’n paar jaar gaan wees as ons generasie die politici in ons land nou al so wantrou? Wat gaan gebeur wanneer ons die mense is wat die land vorentoe moet neem? Maar, die skuld kan nie net op die jonges gepak word nie. ’n Mens moet jouself afvra: Wat het daartoe gelei dat mense, veral die jeug, vertroue verloor het?
Politici moet eintlik deurgaans hard werk
Op sommige plekke is die antwoord beduidend: beloftes deur politici wat nie nagekom word nie, werkloosheid, ’n lae lewenstandaard en vrees vir die toekoms. Dit alles het ’n direkte uitwerking op jou besluit vir wie jy gaan stem.
Ons land het die afgelope ruk teen ’n ongelooflike spoed in verskillende rigtings gedryf. As jy vir een dag nie die nuus lees nie, loop jy gebeure mis. En dit voel afgesaag om aan die vooraand van ons sesde demokratiese verkiesing vir mense te sê om maar net te gaan stem en te hoop vir die beste.
Maar, die skuld kan nie net op die jonges gepak word nie. ’n Mens moet jouself afvra: Wat het daartoe gelei dat mense, veral die jeug, vertroue verloor het?
Dis tyd dat politici aanspreeklik gehou word. En dis tyd dat al Suid-Afrika se probleme deurgaans aandag geniet en nie net in verkiesingstyd nie. Is dit soveel moeite om te vra dat die land in sy geheel eerste gestel word?
Soos George Orwell ons egter in Animal Farm herinner: “Man serves the interests of no creature except himself.” En dis jammer.
* Hierdie rubriek is my vierde oor die verkiesing. Sien uit na die vyfde en laaste een ná die verkiesing. Tot dan, gaan stem asseblief op 8 Mei, anders kan jy nie saampraat nie.
Mercy Kannemeyer se verkiesingsrubrieke
Mercy Kannemeyer skryf vir Die Student 'n reeks meningstukke oor die verkiesing.
Lees haar vorige stukke hier:
VERKIESING: Watter party trek die meeste aandag?
Wat van 'n leuenverklikkertoets vir politici?
Mercy Kannemeyer (23) is tans besig met 'n meestersgraad in drama en teaterstudie aan die Universiteit Stellenbosch. Sy het in Port Elizabeth skoolgegaan en kom oorspronklik van Mosselbaai. "Ek woon egter nou al so lank in Stellenbosch, ek sien myself as 'n Stellenbosser," voeg sy by.
Bêre die ou landsvlag – en sommer die strydbyl ook
'Dis nooit te laat om 'n graad te verwerf nie'